সংবাদসম্মেলনে এক প্রশ্নের উত্তরে নেতৃবৃন্দ বলেন, সমিতির শীর্ষ নেতৃবৃন্দ গঠনতন্ত্র নয়, তাদের মনমতো করে সংগঠন পরিচালনা করছেন। যার ফলে সমিতিতে সঙ্কট দেখা দিয়েছে। তারা গঠনতন্ত্র লংঘন করছেন এবং মিডিয়ায় প্রদত্ত বিবৃতিতে মিথ্যা বক্তব্য দিয়েছেন। অপর এক প্রশ্নের উত্তরে তারা বলেন, আমরা সংগঠনের স্বার্থে সমিতির উপদেষ্টা আর মুরব্বিদের সিদ্ধান্তের অপেক্ষায় রয়েছি। আশা করছি তারা সুষ্ঠু সমাধান দেবেন। অপর এক প্রশ্নের উত্তরে তারা বলেন, প্রয়োজন হলে সমিতির স্বার্থ রক্ষায় আইনের আশ্রয় নেয়া হবে।